Diari Oficial de la Generalitat Valenciana


Sumari del DOGV 5885, del 04-11-2008 (2008/12283)

Bases generals per a la provisió en propietat, mitjançant concurs oposició per promoció interna, de dos places de suboficial de bombers.
----------------------------------------------------------------------------------------------------------------------------------------

### Dades del document

Número de DOGV
:   5885

Data del DOGV
:   04-11-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/12298


Data del document
:   07-10-2008

Organisme emissor
:   Ajuntament de Castelló de la Plana

Tipus de document
:   Bases

Descriptors 

:   * Castelló de la Plana
    * administració local
    * concurs administratiu
    * personal de serveis
    * protecció civil

Bases generals per a la provisió en propietat, mitjançant concurs oposició per promoció interna, de dos places de suboficial de bombers.  
 [2008/12325]  
El cinqué tinent d'alcalde, delegat de l'Àrea de Govern, mitjançant Decret de data 10 d'abril de 2008, va resoldre aprovar les bases generals que hauran de regir en el procediment de selecció per a la provisió en propietat, mitjançant promoció interna, per concurs oposició, de places de suboficial de bombers, les quals són del tenor literal següent:  
«Bases generals per a la provisió en propietat, mitjançant concurs oposició per promoció interna, de places de suboficial de bombers.  
1. Objecte de la convocatòria i característiques de les places  
És objecte de la present convocatòria la selecció de funcionaris de carrera, mitjançant concurs oposició, per promoció interna, de dues places de suboficial, enquadrades en el subgrup A2, segons s'estableix en la Llei 7/2007 corresponent a l'escala d'administració especial, subescala serveis especials, classe extinció d'incendis, categoria suboficial.  
Sota la dependència de la corresponent direcció, se'ls assignaran les funcions establertes en el vigent Reglament del servei de prevenció, extinció d'incendis i salvament de l'Ajuntament de Castelló de la Plana, publicat en el Butlletí Oficial de la Província núm. 78, de 30 de juny de 1987 i, en el seu cas, aquelles que deriven de la naturalesa del servei.  
En el cas de no ser cobertes les places que es convoquen mitjançant promoció interna, incrementaran les de torn lliure.  
2. Requisits dels aspirants  
Els que desitgin prendre part en aquestes proves selectives hauran de reunir els següents requisits:  
a) Ser funcionari de carrera del Servei de Prevenció, Extinció d'Incendis i Salvament de l'Ajuntament de Castelló de la Plana, pertànyer al grup de titulació de l'escala d'administració especial, subescala serveis especials, classe extinció d'incendis, categoria sergent i comptar amb una antiguitat d'almenys dos anys de serveis efectius en l'esmentada categoria.  
b) Posseir la capacitat funcional i física suficient per a l'acompliment de les tasques.  
c) No haver estat separat, mitjançant expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a llocs de treball o càrrecs públics per resolució judicial, per a l'accés al cos o escala de funcionari.   
d) Estar en possessió del títol de diplomat universitari o equivalent o complertes les condicions per obtenir el document acreditatiu de l'esmentada titulació en la data que finalitze el termini de presentació d'instàncies.  
e) Estar en possessió del permís de conducció classe B+BTP.  
Tots els requisits deuran complir-se l'últim dia del termini de presentació de sol·licituds i mantenir-se durant tot el procés selectiu. En aquest sentit, es podran efectuar les comprovacions oportunes fins a arribar a la presa de possessió com funcionari de carrera.  
3. Sol·licituds  
3.1. Participants. Qui desitge participar en les corresponents proves de provisió, deurà sol·licitar-ho amb els models d'instàncies que facilitaran les oficines municipals, i haurà d'adjuntar els comprovants següents:  
a) El resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic, es consignarà el número de gir.  
b) Un certificat mèdic on conste que l'aspirant es troba en condicions físiques adequades per a l'acompliment de les comeses assignades al lloc de treball.  
En el moment de la sol·licitud els aspirants presentaran declaració expressa i formal que reuneixen tots i cadascun dels requisits de la convocatòria referits sempre a la data d'expiració del termini de presentació de sol·licituds, devent acreditar-los posteriorment en el cas que siguen seleccionats. La documentació que hauran d'aportar els aspirants per acreditar que compleixen els requisits exigits en la convocatòria i la relativa als mèrits al·legats, es farà mitjançant l'original o la fotocòpia compulsada o comparada.  
3.2. Òrgan al qual s'envien.  
Les sol·licituds es dirigeixen a l'Alcaldia Presidència de l'Ajuntament.  
3.3. Termini.   
El termini de presentació de sol·licituds serà de 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.  
3.4. Lloc.   
Les sol·licituds es presentaran en el Registre General de l'Ajuntament (pl. Major, núm. 1) o en els registres de les juntes de districte nord (pl. Teodoro Izquierdo), districte sud (c/ Ricardo Català cantonada amb Joaquín Márquez), districte est (av. Germans Bou, 17), districte oest (pl. Espanya, s/n, antiga estació Renfe) i districte marítim (passeig Bonavista, núm. 28), o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener.  
3.5. Drets d'examen.   
L'import dels drets d'examen i de formació de l'expedient per cadascuna de les proves selectives es fixa en cinquanta euros i només podrà ser tornat quan l'aspirant no fos admès al procediment selectiu per falta dels requisits per a prendre-hi part.  
3.6. Pagament.   
El pagament d'aquests drets es farà mitjançant ingrés bancari o resguard del gir postal o telegràfic en el compte amb denominació Oposicions i concursos de l'Ajuntament de Castelló de la Plana, entitat Bancaixa, núm. 2077 0580 42 5204178978 o la que en el seu cas es designe a l'efecte.  
4. Admissió d'aspirants  
Per ser admesos a les proves selectives, n'hi haurà prou que els aspirants presenten en les seues instàncies que complixen totes i cadascuna de les condicions exigides en aquestes bases, referides a la data de finalització del termini de presentació d'instàncies i que hagen abonat els drets d'examen.  
Una vegada finalitzat el termini de presentació d'instàncies, el cinqué tinent d'alcalde, delegat de l'Àrea de Govern, d'Economia i Hisenda, Administració i Participació Ciutadana dictarà una resolució, en el termini màxim d'un mes, per la qual declararà aprovada la llista provisional d'aspirants admesos i exclosos.  
En aquesta resolució, que es publicarà en el Butlletí Oficial de la Província i al tauler d'anuncis de l'Ajuntament, constarà el nom i cognoms dels aspirants admesos i exclosos, i en el seu cas el motiu de la no-admissió. Contra aquesta resolució es podrà presentar reclamació en el termini de 10 dies hàbils. Si es presenten reclamacions seran acceptades o recusades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.  
Aquesta última publicació servirà de notificació a efectes d'impugnacions i recursos. En la mateixa resolució s'indicarà lloc, data i hora del començament del primer exercici que tindrà lloc en un termini no inferior a 15 dies hàbils, així com l'ordre de crida dels aspirants segons el resultat del sorteig que anualment es realitza pel conseller que té atribuïda la competència en matèria de funció pública.  
En el cas que no hi haja aspirants exclosos podrà elevar-se a definitiva la llista provisional sense l'obertura del termini de reclamacions.  
5. Tribunal qualificador  
5.1. Els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres i s'estendrà, així mateix, a la paritat entre dona i home.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
La pertinença als òrgans de selecció serà sempre a títol individual, i aquesta no es podrà tindre en representació o per compte de ningú.  
5.2. Composició: els membres dels tribunals de selecció seran nomenats pel cinqué tinent d'alcalde, delegat de l'Àrea de Govern, d'Economia i Hisenda, Administració i Participació Ciutadana que té, així mateix, la delegació de Recursos Humans, segons acord de delegació d'atribucions de la Junta de Govern Local de data 6 de juliol de 2007, que té atribuïda la competència en matèria de personal.  
La composició dels membres dels tribunals de selecció de personal funcionari serà predominantment tècnica i els seus membres hauran de posseir una titulació igual o superior a la requerida per als llocs de treball que s'hagen proveir i pertànyer al mateix grup o grups superiors.  
Als tribunals de selecció actuarà com a:  
President: el funcionari de carrera d'aquest Ajuntament que tinga la condició de coordinador general o titular d'òrgan directiu municipal, cap de servei o en el seu cas cap de secció pertanyent a l'àrea de govern municipal corresponent.  
Secretari: el titular de l'òrgan de suport a la Junta de Govern Local o un funcionari d'aquesta en qui delegue que actuarà amb veu i vot.  
Vocals:  
- Un funcionari de carrera responsable del Servei de Prevenció, Extinció d'Incendis i Salvament d'aquest Ajuntament, d'igual o superior categoria.  
- Un representant de l'administració del Consell de la Generalitat Valenciana, designat per la Direcció General de Cohesió Territorial.  
- Un funcionari designat per l'alcalde president.  
5.3. Per al millor compliment de la seua missió els tribunals de selecció podran sol·licitar i obtenir l'assessorament d'especialistes en aquelles proves que ho estimin necessari o convenient quan les característiques o dificultat de les proves així ho requerisquen, que tindran veu però no vot.  
La designació nominativa dels especialistes, es publicarà igualment juntament amb la composició del tribunal de selecció.  
5.4. Abstenció i recusació: els tribunals de selecció tindran la consideració d'òrgans col·legiats de l'administració i com a tals estaran sotmesos a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i a les causes generals d'abstenció i recusació contingudes en l'esmentada llei.  
Els assessors estaran així mateix sotmesos a les causes de recusació i abstenció establertes en el paràgraf anterior.  
Quan concórrega en els membres del tribunal de selecció o assessors alguna de les circumstàncies de l'article 28 de la LRJAP-PAC, s'abstindran d'intervenir i notificaran aquesta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
5.5. Constitució i actuació: els Tribunals no podran constituir-se ni actuar sense l'assistència de més de la meitat dels seus integrants, titulars o suplents, indistintament i en tot cas deuran comptar amb la presència del seu president i secretari   
Així mateix estan facultats per resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut ordre en aquestes en tot el no previst en aquestes bases, i per a l'adequada interpretació de les bases específiques d'aquesta convocatòria.  
Les resolucions dels tribunals de selecció vinculen l'administració municipal, que només podrà revisar-les pel procediment establert en els articles 102 i següents de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Contra les resolucions i actes dels tribunals de selecció, així com contra els seus actes de tràmit que impedisquen continuar el procediment o produïsquen indefensió podrà interposar-se recurs d'alçada davant l'autoritat que els va nomenar.  
5.6. Acta dels tribunals de selecció: el secretari del tribunal de selecció alçarà acta de totes les seues sessions tant de constitució com de celebració d'exercicis, com de la correcció i avaluació d'aquests així com de la deliberació dels assumptes de la seua competència on es faran constar les qualificacions dels exercicis, i també les incidències i les votacions que es produïsquen.  
Les actes hauran de ser aprovades i subscrites per tots els membres del tribunal de selecció, en la següent sessió i, en tot cas, en el termini de cinc dies a la finalització del procediment de selecció. Es facilitarà una còpia d'aquestes als membres del tribunal.  
Les actes numerades i rubricades constituiran l'expedient que mostrarà el procés selectiu portat a terme.  
Una vegada finalitzat el procediment selectiu, es remetrà pel secretari del tribunal a la Secció de Recursos Humans l'expedient degudament ordenat i foliat juntament amb tota la documentació de les proves realitzades.  
5.7.Indemnitzacions per raons del servei: tots els membres del tribunal percebran les indemnitzacions que per raó del servei estableix el Reial Decret 462/2002, de 24 de maig, sobre indemnitzacions per raó de servei.  
6. Començament i desenvolupament de les proves selectives  
6.1. Les proves no podran començar fins que transcórreguen almenys 15 dies des de la publicació de la data, hora i lloc del començament del primer exercici a què es refereix el paràgraf següent.  
En aquest sentit, la data, hora i lloc del començament del primer exercici, l'ordre d'actuació dels aspirants, prèviament determinat per sorteig públic efectuat per la Generalitat Valenciana per a la selecció del seu personal, juntament amb les llistes d'aspirants admesos i exclosos, i la composició dels tribunals es publicarà en el Butlletí Oficial de la Província, després de la publicació de l'anunci de la convocatòria en el Boletín Oficial del Estado.  
El començament de la resta d'exercicis s'anunciarà només en el tauler d'anuncis de l'Ajuntament i en el local que s'haja celebrat la prova precedent, amb una antelació mínima de 12 hores si es tracta del mateix exercici, i de 48 hores si es tracta d'un nou.  
6.2. Els aspirants hauran d'observar les instruccions dels membres del tribunal o del personal ajudant o assessor durant la celebració de les proves, en ordre a l'adequat desenvolupament d'aquestes.  
Qualsevol alteració en el normal desenvolupament de les proves per part d'un aspirant, quedarà reflectida en l'acta corresponent, i l'esmentat aspirant podrà continuar el desenvolupament de l'exercici amb caràcter condicional fins que el tribunal resolga sobre l'incident.  
Els aspirants quedaran decaiguts en el seu dret quan es personen en els llocs de celebració quan ja s'hagen iniciat les proves o per la inassistència a aquestes, tot i que es dega a causes justificades.  
Si es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que aquestes no hagen finalitzat i l'esmentada admissió no menyscabe el principi d'igualtat amb la resta del personal.  
6.3. Totes les proves podran realitzar-se indistintament en valencià o castellà, a elecció de l'aspirant.  
El tribunal, llevat de raons que justifiquen el contrari, adoptarà les mesures oportunes per a garantir que els exercicis de la fase d'oposició siguen corregits sense conèixer la identitat dels aspirants.  
7. Proves selectives i valoració  
Fase d'oposició. Serà prèvia a la fase de concurs i constarà dels següents exercicis:  
Primer exercici, teòric: de caràcter obligatori i eliminatori. Consistirà a desenvolupar per escrit durant un temps màxim de dues hores, dos temes elegits per sorteig d'entre els que componen el temari. Els esmentats temes seran llegits en sessió pública davant el tribunal que podrà formular les preguntes o els aclariments que sobre aquests jutge oportuns.  
La qualificació d'aquest exercici serà de 0 a 10 punts, devent obtenir-se un mínim de 5 punts per superar-lo. La valoració s'efectuarà mitjançant l'obtenció de la mitjana aritmètica de cadascun dels membres del tribunal de selecció, devent rebutjar-se a aquests efectes totes les puntuacions màximes i mínimes quan entre elles existisca una diferència de 4 punts o més, servint, en el seu cas, com a punt de referència la puntuació màxima obtinguda.  
Segon exercici, pràctic: de caràcter obligatori i eliminatori. Consistirà en la realització d'una prova pràctica, amb una duració d'una hora, que fixarà el tribunal abans de la realització de l'exercici, que versarà sobre la planificació, redacció, desenvolupament i l'exposició escrita d'un supòsit sobre les activitats, funcions i serveis propis de l'ocupació a la qual s'opta.   
Es valorarà el desenvolupament i exposició de totes les actuacions i mesures que deuen adoptar-se en matèria de distribució de personal, mitjans materials, actuacions complementàries o altres que calguen per a la realització del supòsit.   
La qualificació d'aquest exercici serà de 0 a 10 punts, devent obtenir-se un mínim de 5 punts per superar-lo.  
La qualificació final d'aquesta fase estarà determinada per la suma de les puntuacions obtingudes en tots els exercicis.  
Amb el resultat de l'últim exercici de la fase d'oposició, el tribunal exposarà al públic la relació d'aspirants que per haver superat tots els exercicis eliminatoris han de passar a la fase de concurs, procedint-se seguidament a la seua valoració; se'ls citarà perquè en el termini de 10 dies hàbils presenten la documentació acreditativa dels mèrits i experiència previstos en la present convocatòria, mitjançant original o fotocòpia compulsada, en el Registre General de l'Ajuntament.   
Els mèrits al·legats hauran d'estar referits a la data en què finalitze el termini de presentació d'instàncies.  
Barem de mèrits:  
A. Antiguitat.  
Per cada any complet o fracció superior a sis mesos, en la categoria de sergent del Servei de Prevenció, Extinció d'Incendis i Salvament, 0,5 punts. Fins a un màxim de 2 punts.  
B. Formació.  
1.Titulació acadèmica: qualsevol titulació acadèmica d'igual o superior nivell a l'exigit per pertànyer al respectiu grup de titulació, excloent la que va servir per a això, 1 punt.  
2. Cursos de formació i perfeccionament: es valoraran fins a un màxim de 3 punts, els cursos de formació i de capacitació professional relacionats amb les funcions assignades al lloc de treball a cobrir, impartits per centres legalment autoritzats i/o reconeguts, de durada igual o superior a 15 hores que hagen estat cursats o impartits per l 'interessat, d'acord amb la següent escala:  
de 100 o més hores 2 punts  
de 75 o més hores 1,5 punts  
de 50 o més hores 1 punt  
de 25 o més hores 0,5 punts  
de 15 o més hores 0,20 punts  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, curs de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
Així mateix, i en el supòsit de cursos impartits, aquests es valoraran per una sola vegada, no sent susceptibles de ser valorades successives edicions d'un mateix curs.  
C. Entrevista personal.  
Amb la finalitat d'obtenir una millor avaluació de les capacitats dels aspirants, el tribunal qualificador podrà realitzar una entrevista de caràcter curricular referida a la trajectòria professional i el coneixement i problemàtica de llocs similars a l'oferit. Es valorarà fins a un màxim de 2 punts.  
8. Publicitat de les qualificacions  
El mateix dia en què s'adopten els acords corresponents, seran exposats en el tauler d'anuncis de l'Ajuntament i en els altres llocs que assenyalin les lleis, les qualificacions de cada exercici de l'oposició, les puntuacions del concurs i pràctiques o cursos selectius, així com la llista a què fa referència l'apartat 10.2.  
9. Llista i proposta d'aprovats del tribunal  
Finalitzades les proves selectives, el tribunal farà públiques, al lloc o llocs de celebració de l'últim exercici i en aquells altres que estime oportuns, les relacions d'aspirants aprovats, per ordre de puntuació final obtinguda, en nombre no superior al de places convocades, excepte quan així ho preveja la pròpia convocatòria.  
D'acord amb aquesta llista, s'elevarà a l'òrgan competent, a més de l'acta de l'última sessió, la proposta de nomenament dels aspirants aprovats.  
Així mateix el tribunal qualificador elevarà proposta de constitució de borsa de treball per a proveir lloc de suboficial del Servei de Prevenció, Extinció d'Incendis i Salvament de l'Ajuntament de Castelló de la Plana, en què constaran, per ordre de puntuació, els opositors que hagen superat el procés selectiu sense obtenció de plaça, seguida dels opositors que hagen superat almenys un 50% dels exercicis proposats en aquestes bases. Els opositors que constaran en aquesta borsa de treball tenen l'obligació de mantenir actualitzats la direcció i telèfons que comuniquen en la seua sol·licitud; si no complixen aquesta obligació perdran tots els drets que tinguen d'estar en aquesta borsa.  
10. Presentació de documents  
10.1. En el termini de 20 dies hàbils a comptar des de l'endemà de la publicació de la llista d'aprovats en el tauler d'anuncis de l'Ajuntament, els aspirants proposats pel tribunal presentaran els documents que acrediten els requisits exigits i els següents:  
a) Còpia autenticada o fotocòpia compulsada de la titulació o justificant d'haver pagat els drets d'expedició, sense perjudici de la seua posterior presentació.  
c) Declaració jurada si no hagués estat separat mitjançant expedient disciplinari del servei de qualsevol administració pública, ni trobar-se incapacitat.  
d) Certificat mèdic acreditatiu de no patir cap malaltia ni limitació física o psíquica que impedisca, impossibilite o siga incompatible amb l'exercici de les funcions.  
10.2. La falta de presentació de la documentació dins de termini establert, excepte en els casos de força major o quan de la presentació dels documents es desprenga el no-compliment dels requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant. En aquest sentit, comportarà la nul·litat subsegüent dels actes del tribunal en relació amb l'aspirant i la impossibilitat d'efectuar el seu nomenament, sense perjudici d'altres responsabilitats en què haja pogut incórrer.  
Quan es produïsquen renúncies dels aspirants seleccionats, abans del seu nomenament o presa de possessió, l'òrgan convocant podrà requerir de l'òrgan de selecció la relació complementària dels aspirants que seguisquen als proposats, per al seu possible nomenament com a funcionari de carrera.  
11. Nomenament i presa de possessió de funcionaris i prestació de jurament o promesa  
11.1. Presentada la documentació pels interessats i sent aquesta conforme, l'òrgan municipal competent efectuarà el nomenament, com a funcionaris de carrera, dels aspirants proposats pel tribunal  
11.2. Els nomenaments seran notificats als interessats, que hauran de prendre possessió en el termini d'un mes. En el mateix termini, en el seu cas, els interessats hauran d'exercir l'opció prevista a l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques.  
Qui, sense causa justificada, no prenga possessió dins el termini assenyalat, perdrà tots els drets derivats de la superació de les proves selectives i del subsegüent nomenament conferit.  
A l'acte de la presa de possessió, el funcionari nomenat haurà de prestar jurament o promesa, d'acord amb la fórmula prevista en l'article 32.c del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Publica Valenciana.  
12. Incidències  
El tribunal està facultat per resoldre els dubtes que es presenten i prendre els acords necessaris per al bon ordre de l'oposició en tot el que no estiga previst en aquestes bases.  
13. Impugnació i revocació de la convocatòria  
13.1. Contra aquestes bases, que posen fi a la via administrativa, es podrà interposar recurs d'alçada, previ al contenciós administratiu davant l'alcalde de l'Ajuntament, durant el termini d'un mes, a comptar des de l'endemà de la seua publicació en el Butlletí Oficial de la Província, d'acord amb allò previst en l'article 59.5.b) de la Llei de Règim Jurídic de les Administracions Públiques i del Procediment Administratiu Comú.  
13.2. En qualsevol moment, sempre abans de la presentació de les sol·licituds pels aspirants, l'alcalde de l'Ajuntament podrà modificar o deixar sense efecte les convocatòries mitjançant l'adopció de la resolució corresponent, que es publicarà en la forma prevista en la base següent.  
En la resta de supòsits, per a l'anul·lació o la revisió d'ofici dels acords d'aprovació de les convocatòries, s'estarà al que preveuen els articles 102 i 103 de la Llei de Règim Jurídic de les Administracions Públiques i del Procediment Administratiu Comú.  
14. Aprovació i publicació  
L'aprovació d'aquestes bases es publicarà en el Butlletí Oficial de la Província, en el Diari Oficial de la Comunitat Valenciana i regiran mentre l'Ajuntament no les modifique o derogue.  
Un anunci de la convocatòria es publicarà en el Boletín Oficial del Estado.  
Les presents bases estaran a disposició dels interessats a les dependències municipals i en la web municipal . L'Ajuntament facilitarà una còpia, a petició de les persones interessades.   
ANNEX I  
Temari   
Tema 1. Seguretat en cas d'incendi, del Codi Tècnic de l'Edificació. Propagació interior.  
Tema 2. Seguretat en cas d'incendi, del Codi Tècnic de l'Edificació. Propagació exterior.  
Tema 3. Seguretat en cas d'incendi, del Codi Tècnic de l'Edificació. Evacuació.  
Tema 4. Seguretat en cas d'incendi, del Codi Tècnic de l'Edificació. Detecció, control i extinció de l'incendi.  
Tema 5. Seguretat en cas d'incendi, del Codi Tècnic de l'Edificació. Intervenció dels bombers.  
Tema 6. Seguretat en cas d'incendi, del Codi Tècnic de l'Edificació. Resistència al foc de l'estructura.  
Tema 7. Seguretat d'utilització, del Codi Tècnic de l'Edificació. Seguretat enfront del risc de caigudes.  
Tema 8. Seguretat d'utilització, del Codi Tècnic de l'Edificació. Seguretat enfront del risc d'impacte o d'atrapament.  
Tema 9. Seguretat d'utilització, del Codi Tècnic de l'Edificació. Seguretat enfront del risc d'immobilització.  
Tema 10. Seguretat d'utilització, del Codi Tècnic de l'Edificació. Seguretat enfront del risc causat per il·luminació inadequada.  
Tema 11. Seguretat d'utilització, del Codi Tècnic de l'Edificació. Seguretat enfront del risc causat per situacions d'alta ocupació.  
Tema 12. Seguretat d'utilització, del Codi Tècnic de l'Edificació. Seguretat enfront del risc d'ofegament.  
Tema 13. Seguretat d'utilització, del Codi Tècnic de l'Edificació. Seguretat enfront del risc causat per vehicles en moviment.  
Tema 14. Seguretat d'utilització, del Codi Tècnic de l'Edificació. Seguretat enfront del risc causat per l'acció del llamp.  
Tema 15. Reial Decret 2267/2004, de 3 de desembre, pel qual s'aprova el Reglament de seguretat contra incendis en establiments industrials. Objecte i àmbit d'aplicació.  
Tema 16. Reial Decret 2267/2004, de 3 de desembre, pel qual s'aprova el Reglament de seguretat contra incendis en establiments industrials en relació amb la seguretat contra incendis.  
Tema 17. Reial Decret 2267/2004, de 3 de desembre, pel qual s'aprova el Reglament de seguretat contra incendis en establiments industrials. Requisits constructius dels establiments industrials segons la seua configuració, ubicació i nivell de risc intrínsec.  
Tema 18. Reial Decret 2267/2004, de 3 de desembre, pel qual s'aprova el Reglament de seguretat contra incendis en establiments industrials. Requisits de les instal·lacions de protecció contra incendis dels establiments industrials  
Tema 19. El Reial Decret 393/2007, de 23 de març, pel qual s'aprova la norma bàsica d'autoprotecció dels centres, establiments i dependències dedicats a activitats que puguen donar origen a situacions d'emergència.  
Tema 20. Reial Decret 1254/1999, de 16 de juliol, pel qual s'aproven mesures de control dels riscos inherents als accidents greus en els quals intervinguen substàncies perilloses.  
Tema 21. El comandament. Concepte, qualitats i trets. Activitats més característiques del comandament. Estils de comandament. Metodologies.  
Tema 22. Presa de decisions. El procés de decisió. Poder i autoritat.   
Tema 23. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Reunions  
Tema 24. Principis de disciplina efectiva. Conflictes. Com resoldre els conflictes.  
Tema 25.Tipus d'ordres. Crida de voluntaris. Causes de la mala interpretació d'ordres. Verificació de l'execució de les ordres  
Tema 26. Qualitats d'un bon comandament. Com actuar. Com atendre queixes (mètode dels 8 passos)  
Tema 27. El comportament en els desastres. Conductes en les diferents fases d'una catàstrofe. Efectes i conseqüències dels desastres en les persones. El pànic. Reacció davant una situació de desastre.  
Tema 28. Els grups socials. Definició i formació. Grup de pertinença, de referència, petits. Els grups davant de la frustració. Característiques del grup. Tècniques del grup.  
Tema 29. La comunicació i la informació. Processos i fluixos de comunicació.  
Tema 30. Llei 9/2002, de 12 de desembre, de Protecció Civil i Gestió d'Emergències de la Generalitat Valenciana (DOGV núm. 4398, de 13 de desembre de 2002)  
Tema 31. La gestió de la qualitat dels serveis públics.  
Tema 32. Pla Marc de Modernització de Qualitat en els Serveis Municipals de l'Ajuntament de Castelló de la Plana.»  
El que es fa públic perquè en prengueu coneixement i als efectes oportuns.  
Castelló de la Plana, 7 d'octubre de 2008.- El cinqué tinent d'alcalde delegat de l'Àrea de Govern: Juan José Pérez Macián.